पॉली हाउस में लगाई जाने वाली सभी फसलों में इसका प्रकोप देखा गया है। खीरा एवं टमाटर में इसका अधिक प्रकोप देखा गया है। यह एक पीले रंग का एक छोटा सा कीट है, जो पत्तियों की सतह पर सुरंग बनाकर अंदर रहता है, एवं पत्तियों को खाता है। इसके प्रभाव से पत्तियों पर आड़ी- तिरछी सफेद रेखाएं हो जाती हैं। अधिक संक्रमण होने पर पत्तियां खराब हो जाती है एवं पौधा सूख जाता है। खीरे में यह कीट फलों को भी नुकसान पहुंचाता है।